Hercules transportflyet skal flyve gods til en amerikansk base på Sicilien i Italien, hvor F 16-flyene skal flyve deres togter fra. I transportflyet fra Aalborg vil der være reservedele og våben. Flyet er lettet fra Flyvestation Aalborg kl. 11.30 og først går turen til Skrydstrup, hvor  transportflyet skal fyldes med reservedele og våben og samle nogle af de 90-100 mand op, der deltager i aktionen. Transportflyet skal kort tid efter, det er landet på basen i Sicilien med gods og personale flyve hjem til Danmark.

Referat:
Fredag besluttede Folketinget at sende seks F 16-jagere ned for at håndhæve flyveforbuddet over Libyen. Et Hercules transportfly fra Flyvestation Aalborg kommer dermed også i aktion.